CELEX: 32018D0005
Language: mt
Date: 2018-01-03 00:00:00
Title: Deċiżjoni ta' Implimentazzjoni tal-Kummissjoni (UE) 2018/5 tat-3 ta' Jannar 2018 li temenda d-Deċiżjoni ta' Implimentazzjoni 2012/270/UE fir-rigward tas-sintomi tal-Epitrix cucumeris (Harris), l-Epitrix papa sp. n., l-Epitrix subcrinita (Lec.) u l-Epitrix tuberis (Gentner) u l-istabbiliment ta' żoni demarkati rilevanti (notifikata bid-dokument C(2017) 8788)

5.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 2/11
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/5
   tat-3 ta' Jannar 2018
   li temenda d-Deċiżjoni ta' Implimentazzjoni 2012/270/UE fir-rigward tas-sintomi tal-Epitrix cucumeris (Harris), l-Epitrix papa sp. n., l-Epitrix subcrinita (Lec.) u l-Epitrix tuberis (Gentner) u l-istabbiliment ta' żoni demarkati rilevanti
   
      
         (notifikata bid-dokument C(2017) 8788)
      
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità (1), u b'mod partikolari r-raba' sentenza tal-Artikolu 16(3) tagħha,
   Billi:
   
               (1)
            
            
               Mill-aħħar emenda tad-Deċiżjoni ta' Implimentazzjoni 2012/270/UE (2) bid-Deċiżjoni ta' Implimentazzjoni tal-Kummissjoni (UE) 2016/1359 (3), l-esperjenza wriet li l-passaġġi superfiċjali u t-toqob żgħar assoċjati li jħaffru l-larva taħt l-epidermide tat-tuberi tal-patata huma sinjali affidabbli ta' infestazzjoni tal-organiżmi speċifikati. Għalhekk jenħtieġ li d-dispożizzjonijiet stipulati fid-Deċiżjoni ta' Implimentazzjoni 2012/270/UE, fir-rigward tal-miżuri ta' spezzjoni, stħarriġ, notifika u demarkazzjoni mhux biss japplikaw għall-preżenza tal-organiżmi speċifikati fuq it-tuberi tal-patata iżda wkoll fejn dawn is-sinjali ġew osservati mingħajr l-organiżmi speċifikati.
            
         
               (2)
            
            
               Għalhekk, jenħtieġ li d-Deċiżjoni ta' Implimentazzjoni 2012/270/UE tiġi emendata skont dan.
            
         
               (3)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Emendi fid-Deċiżjoni ta' Implimentazzjoni 2012/270/UE
   Id-Deċiżjoni ta' Implimentazzjoni 2012/270/UE hija emendata kif ġej:
   
               (1)
            
            
               Il-punt (a) tat-tielet subparagrafu tal-Artikolu 3(1) huwa mibdul b'dan li ġej:
               
                           “(a)
                        
                        
                           monitoraġġ intensiv għall-preżenza tal-organiżmi speċifikati u tas-sinjali ta' infestazzjoni minn dawk l-organiżmi fuq it-tuberi tal-patata, permezz ta' spezzjonijiet addattati fuq il-pjanti tal-patata u, fejn huwa xieraq, fuq pjanti ospitanti oħra, inklużi l-għelieqi fejn jitkabbru dawn il-pjanti, mill-inqas fi ħdan raġġ ta' 100 m mill-faċilità tal-ippakkjar;”
                        
                     
         
               (2)
            
            
               L-Artikolu 4 huwa sostitwit b'dan li ġej:
               “Artikolu 4
               Sondaġġi u notifiki fir-rigward tal-organiżmi speċifikati
               1.   L-Istati Membri għandhom iwettqu sondaġġi uffiċjali annwali għall-preżenza tal-organiżmi speċifikati u tas-sinjali ta' infestazzjoni minn dawk l-organiżmi fuq it-tuberi tal-patata u, fejn huwa xieraq, fuq pjanti ospitanti oħra, inklużi għelieqi fejn jitkabbru t-tuberi tal-patata, fit-territorji tagħhom.
               L-Istati Membri għandhom jinformaw lill-Kummissjoni u lill-Istati Membri l-oħra bir-riżultati ta' dawk is-sondaġġi sat-30 ta' April ta' kull sena.
               2.   Kull preżenza jew preżenza ssuspettata ta' organiżmu speċifikat, jew is-sinjali ta' infestazzjoni minn dak l-organiżmu fuq it-tuberi tal-patata għandhom jiġu mgħarrfa mill-ewwel lill-korp uffiċjali responsabbli.”
            
         
               (3)
            
            
               L-Artikolu 5(1) huwa sostitwit b'dan li ġej:
               “1.   Fejn abbażi tar-riżultati tas-sondaġġi msemmija fl-Artikolu 4(1) jew ta' evidenza oħra, Stat Membru jikkonferma l-preżenza ta' organiżmu speċifikat jew is-sinjali ta' infestazzjoni minn dak l-organiżmu fuq it-tuberi tal-patata f'parti mit-territorju tiegħu, dak l-Istat Membru għandu jistabbilixxi żona demarkata mingħajr telf ta' żmien li tkun tikkonsisti f'żona infestata u f'żona ta' lqugħ, kif stipulat fit-Taqsima 1 tal-Anness II.
               Huwa għandu jieħu l-miżuri, kif stipulat fit-Taqsima 2 tal-Anness II.”
            
         
               (4)
            
            
               L-Annessi I u II huma emendati f'konformità mal-Anness ta' din id-Deċiżjoni.
            
         Artikolu 2
   Destinatarji
   Din id-Deċiżjoni hija indirizzata lill-Istati Membri.
   
      Magħmul fi Brussell, it-3 ta' Jannar 2018.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  Id-Deċiżjoni ta' Implimentazzjoni tal-Kummissjoni 2012/270/UE tas-16 ta' Mejju 2012 fir-rigward ta' miżuri ta' emerġenza li jevitaw l-introduzzjoni u t-tixrid tal- Epitrix cucumeris (Harris), l-Epitrix similaris (Gentner), l-Epitrix subcrinita (Lec.) u l-Epitrix tuberis (Gentner) fl-Unjoni (ĠU L 132, 23.5.2012, p. 18).
   
      (3)  Id-Deċiżjoni ta' Implimentazzjoni tal-Kummissjoni (UE) 2016/1359 tat-8 ta' Awwissu 2016 li temenda d-Deċiżjoni ta' Implimentazzjoni 2012/270/UE fir-rigward ta' miżuri ta' emerġenza li jevitaw l-introduzzjoni u t-tixrid tal-Epitrix cucumeris (Harris), l-Epitrix similaris (Gentner), l-Epitrix subcrinita (Lec.) u l-Epitrix tuberis (Gentner) fl-Unjoni (ĠU L 215, 10.8.2016, p. 29).
   
      ANNESS
      L-Anness I u II tad-Deċiżjoni ta' Implimentazzjoni 2012/270/UE huma emendati kif ġej:
      
                  (1)
               
               
                  Fl-Anness I, it-Taqsima 1, il-punt (3)(a) huwa sostitwit b'dan li ġej:
                  
                              “(a)
                           
                           
                              għandu jinkludi l-informazzjoni li t-tuberi tal-patata nstabu ħielsa mill-organiżmi speċifikati kkonċernati u mis-sinjali ta' infestazzjoni minn dawk l-organiżmi fuq it-tuberi tal-patata u ma fihomx aktar minn 0,1 % ħamrija fuqhom f'eżami uffiċjali mwettaq eżatt qabel l-esportazzjoni;”
                           
                        
            
                  (2)
               
               
                  L-Anness II huwa emendat kif ġej:
                  
                              (a)
                           
                           
                              It-Taqsima 1 hija emendata kif ġej:
                              
                                          (i)
                                       
                                       
                                          Il-punt (1)(a) huwa sostitwit b'dan li ġej:
                                          
                                                      “(a)
                                                   
                                                   
                                                      żona infestata li tinkludi tal-anqas l-għelieqi fejn hija kkonfermata l-preżenza tal-organiżmu speċifikat jew is-sinjali ta' infestazzjoni minn dak l-organiżmu fuq it-tuberi tal-patata, kif ukoll għelieqi fejn tkabbru t-tuberi tal-patata infestati; u”
                                                   
                                                
                                    
                                          (ii)
                                       
                                       
                                          Il-punti (3), (4) u (5) huma sostitwiti b'dan li ġej:
                                          
                                                      “(3)
                                                   
                                                   
                                                      Fid-definizzjoni taż-żona infestata u ż-żona ta' lqugħ, l-Istati Membri għandhom iqisu l-elementi li ġejjin: il-bijoloġija tal-organiżmi speċifikati, il-livell tal-infestazzjoni, id-distribuzzjoni tal-pjanti ospitanti, l-evidenza tal-istabbiliment tal-organiżmi speċifikati u l-kapaċità li għandhom l-organiżmi speċifikati biex jixterdu b'mod naturali.
                                                   
                                                
                                                      (4)
                                                   
                                                   
                                                      Jekk tiġi kkonfermata l-preżenza ta' organiżmu speċifikat jew is-sinjali ta' infestazzjoni minn dak l-organiżmu fuq it-tuberi tal-patata 'l barra miż-żona infestata, id-delimitazzjoni taż-żona infestata u taż-żona ta' lqugħ għandha tiġi rriveduta u mibdula kif xieraq.
                                                   
                                                
                                                      (5)
                                                   
                                                   
                                                      Fejn fir-rigward ta' żona demarkata, abbażi tas-sondaġġi msemmija fl-Artikolu 4(1), ma tkunx instabet il-preżenza tal-organiżmu speċifikat ikkonċernat u lanqas is-sinjali ta' infestazzjoni minn dak l-organiżmu fuq it-tuberi tal-patata għal perjodu ta' sentejn, l-Istat Membru kkonċernat għandu jikkonferma li l-organiżmu ma għadux preżenti f'dik iż-żona u li ż-żona ma għadhiex demarkata. Huwa għandu jinforma lill-Kummissjoni u lill-Istati Membri l-oħra.”
                                                   
                                                
                                    
                        
                              (b)
                           
                           
                              Fit-Taqsima 2, il-punt (2) huwa sostitwit b'dan li ġej:
                              
                                          “(2)
                                       
                                       
                                          monitoraġġ intensiv għall-preżenza tal-organiżmi speċifikati jew tas-sinjali ta' infestazzjoni minn dawk l-organiżmi fuq it-tuberi tal-patata permezz ta' spezzjonijiet addattati;”.